S-7353/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 3. nóvember 2020, á hendur E-kvk-þgf I-kvk-þgf Á-kvk-þgf, kt. [...], [...], [...], I.

Fyrir þjófnað, með því að hafa fimmtudaginn 9. febrúar 2017 í verslun Elko, Skeifunni 7, Reykjavík, stolið heyrnatólum af gerðinni ONKYO að verðmæti kr. 5.995,- og snjallúri af gerðinni Garmin Vivosmart að værðmæti kr. 32.995,-, samtals að verðmæti 38.990,-.

Telst háttsemi þessi varða við 1. mgr. 244. gr. almennra hegningarlaga nr. 19/1940.

II.

Fyrir umferðarlagabrot með því að hafa aðfaranótt fimmtudagsins 1 5. nóvember 2018, ekið bifreiðinni [...] undir áhrifum ávana- og fíkniefna (amfetamín í blóði mældist 1000 ng/mlog tetrhýdrókannabínól í blóði mældist 2,6 ng/ml) frá verslun N1 við Lækjargötu, Hafnarfirði, áleiðis að [...], Hafnarfirði.

Telst háttsemi þessi varða við 1., sbr. 2. mgr. 50. gr. sbr. 1. mgr. 95. gr. umferðarlaga nr. 77/2019.

III.

Fyrir umferðarlagabrot með því að hafa miðvikudaginn 4. desember 2019, ekið bifreiðinni [...]undir áhrifum ávana- og fíkniefna (amfetamín í blóði mældist 185 ng/mlog kókaín í blóði mældist 215 ng/ml) norður Borgarfjarðarbrú, Borgarbyggð.

Telst háttsemi þessi varða við 1., sbr. 2. mgr. 50. gr. sbr. 1. mgr. 95. gr. umferðarlaga nr. 77/2019.

VI.

Fyrir umferðarlagabrot með því að hafa laugardaginn 1. febrúar 2020, ekið bifreiðinni [...]óhæf til að stjórna henni örugglega vegna áhrifa slævandi lyfja og undir áhrifum ávana- og fíkniefna (tetrahýdrókannbínól í blóði mældist 2,5 ng/ml, klórdíazepoxíð í blóði mældist 1000 ng/ml og klónazepam í blóði mældist 7,4 ng/ml) um Stórhöfða, Reykjavík.

Telst háttsemi þessi varða við 1., sbr. 2. mgr. 50. gr. sbr. 1. mgr.95. gr. umferðarlaga nr. 77/2019.

V.

Fyrir umferðarlagabrot með því að hafa föstudaginn 22. maí 2020, ekið bifreiðinni [...]undir áhrifum ávana- og fíkniefna (tetrahýdrókannbínól í blóði mældist 2,4 ng/ml og amfetamín í blóði mældist 140 ng/ml) um Kaldárselsveg, Hafnarfirði.

Telst háttsemi þessi varða við 1., sbr. 2. mgr. 50. gr. sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar, skv. 101. gr. laga nr. 77/2019.

Við fyrirtöku málsins í dag féll ákæruvald frá broti skv. II kafla í ákæru.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga. Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 29. október 2020, á ákærða að baki sakarferil en henni hefur fimm sinnum áður verið gerð sektarrefsing fyrir umferðarlagabrot og einu sinni fyrir þjófnað. Samkvæmt fyrirliggjandi vottorði var ákærðu gert að greiða sekt með tveimur lögreglustjórasáttum, báðar dags. 22. janúar 2016, fyrir akstur undir áhrifum ávana- og fíkniefna. Var ákærða einnig svipt ökurétti í 18 mánuði. Með lögreglustjórasátt 20. apríl 2016 var ákærðu gert að greiða sekt fyrir þjófnað. Þá var ákærðu gert að greiða sekt með þremur lögreglustjórasáttum, allar dags. 13. febrúar 2017, fyrir akstur svipt ökuréttindum.

Brot samkvæmt I. kafla ákæru var framið fyrir framangreinda lögreglustjórasátt frá 13. febrúar 2017 og verður ákærðu því dæmdur hegningarauki vegna þess, sbr. 78. gr. almennra hegningarlaga nr. 19/1940.

Við ákvörðun refsingar er litið til skýlausrar játningar ákærðu fyrir dómi og þess að langt er liðið frá því brot samkvæmt I. kafla ákæru var framið og þess að umrætt brot er hegningarauki. Þá er einnig litið til þess er kom fram í máli verjanda ákærðu um að ákærða hafi snúið lífi sínu til betri vegar og hafi hún klárað áfengis- og vímuefnameðferð. Verður framangreint metið ákærðu til refsimildunar, sbr. 5. og 8. tölul. 1. mgr. 70. gr. almennra hegningarlaga nr. 19/1940. Á hinn bóginn til refsiþyngingar er litið til þess að ákærða er nú sakfelld fyrir mörg brot og þjófnað sem er ítrekaður og verður því litið til 255. gr. almennra hegningarlaga nr. 19/1940 við ákvörðun refsingar.

Með hliðsjón af sakarefni þessa máls og með hliðsjón af 77. og 78. gr. almennra hegningarlaga nr. 19/1940, þykir refsing ákærðu hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærða svipt ökurétti í 5 ár frá uppkvaðningu dóms þessa að telja.

Ákærða greiði málsvarnarþóknun skipaðs verjanda síns, P-kk-ef K-kk-ef lögmanns, 164.920 krónur, að meðtöldum virðisaukaskatti, og 511.102 krónur í annan sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari fyrir V-kk-þf R-kk-þf Þ-kk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, E-kvk-nf I-kvk-nf Á-kvk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða er svipt ökurétti í 5 árfrá uppkvaðningu dómsins að telja.

Ákærða greiði málsvarnarþóknun skipaðs verjanda síns, P-kk-ef K-kk-ef lögmanns, 164.920 krónur og 511.102 krónur í annan sakarkostnað.

S-kvk-nf D-kvk-nf J-kvk-nf